Steward HealthCare, l-akbar kumpanija privata fil-qasam tas-saħħa fl-Istati Uniti se tkun qed tieħu f'idejha t-tmexxija u l-operat tal-isptar ġenerali ta' Għawdex, l-isptar Karin Grech u r-rinovar tal-isptar San Luqa. Dan wara li fl-aħħar ġimgħat ħadet f'idejh l-konċessjoni ta' tletin sena mogħtija lill-Gvern lill-Vitals Global Health Care. Il-Viċi Prim Ministru u Ministru tas-Saħħa Chris Fearne sejjaħ dan il-ftehim bħala sinjal ta' fiduċja f'Malta u assigura li dan il-ftehim mhux se jaffettwa lill-ħaddiema jew lis-servizz tas-saħħa ta' pajjiżna. Il-kumpanija Steward Health Care, l-akbar kumpanija privata fil-qasam tas-saħħa fl-Istati Uniti se tkun qed tieħu l-operat u t-tmexxija tal-Isptar Ġenerali ta' Għawdex, l-isptar Karin Grech u r-rinovar tal-isptar San Luqa. Dan wara li l-kumpanija Amerikana li topera mas-sitta u tletin sptar kisbet il-konċessjoni ta' tletin sena li ngħatat ftit aktar minn tliet snin ilu l-Vitals Global Health Care. L-aħbar li Steward Health Care kisbet it-tmexxija tat-tliet sptarijiet Maltin mingħand il-Vitals Global HealthCare u tidħol għat-tmexxija u l-operat tagħha ntlaqgħet tajjeb mill-Gvern, bil-Viċi Prim Ministru u Ministru tas-Saħħa Chris Fearne jispjega li l-ftehim iffirmat bejn dawn iż-żewġ kumpaniji mhu se jibdel xejn minn dak maqbul diġà mal-Gvern. Il-Ministru qal li l-Gvern jinsab sodisfatt li dan il-ftehim se jkompli jsaħħaħ ix-xogħol li għaddej minn VGH fuq il-bini ta' sptar ġdid f'Għawdx u r-rinovar tal-isptar San Luqa u dak ta' Karin Grech, kif ukoll il-ħolqin tal-kampus ta' Barts f'Għawdex. Spjega li Steward Health Care hija l-akbar operatru tas-saħħa privat fl-istati uniti u hija responsabbli għal xejn anqas minn sitta u tletin sptar u tħaddem mas-37,000 elf professjonist. Il-Ministru għas-Saħħa assigura li l-proġetti li bdew minn Vitals Global Healthcare se jitwettqu kollha hekk kif stipulat fil-kuntratt oriġinali. Qal li l-ftehim bejn Vitals Global Healthcare u Steward Health Care jiggarantixxi l-kontinwazzjoni ta' xogħol li beda minn Vitals, skont l-istandards li l-Gvern fassal fil-ftehim oriġinali. Il-ftehim se jinżamm fl-intier tiegħu. Fi stqarrija, il-Gvern sosnta li d-dħul ta' operatur ġdid fis-sistema tas-saħħa ta' pajjiżna bl-ebda mod mhu se jaffettwa s-servizz tas-saħħa ta' pajjiżna u se jibqa' b'xejn. Qal li Steward Health Care hija kommessa kif kienet il-VGH li żżomm il-kundizzjonijiet kollha tax-xogħol għall-ħaddiema tagħha waqt li żżom il-ftehimiet kollha li ġew iffirmati mal-unjins rispettivi. Il-Gvern sostna li l-involviment ta' din il-kumpanija kbira fil-qasam tas-saħħa hija vot ta' fiduċja kbira f'pajjiżna. Qal li dan se jwassal biex is-sistema ta' saħħa b'xejn f'Malta tkompli tissaħħaħ u titjib għall-benefiċċju taċ-ċittadini Maltin u tal-ekonomija lokali.